b'\n_START_ARTICLE_\nJohnny Jarvis\n_START_PARAGRAPH_\nJohnny Jarvis er en britisk dramaserie i seks deler som gikk p\xc3\xa5 BBC i 1983. Serien handlet om de to engelske ten\xc3\xa5ringsguttene Johnny Jarvis og Alan Lipton, som gikk p\xc3\xa5 samme skole, og bodde i samme boligblokk i London. De var ganske forskjellig. Mens Alan var en f\xc3\xb8dt taper, kunne Johnny klare seg i n\xc3\xa6r sagt enhver situasjon. Johnny var skolens klovn, sterk og rolig, og hadde lett for \xc3\xa5 f\xc3\xa5 venner. Allikevel fant de hverandre i et godt og naturlig vennskap. Handlingen strakk over seks \xc3\xa5r, fra slutten av 1970-\xc3\xa5rene til starten av 1980-\xc3\xa5rene. Serien ble skapt av Nigel Williams, regissert av Alan Dossor og produsert av Guy Slater. Rollen som Johnny Jarvis ble spilt av Mark Farmer, mens rollen som Alan Lipton ble spilt av Ian Sears. Seriens kjenningsmelodi er komponert av Gary Shail og musikken til serien var laget av John Altman. Serien har i ettertid blitt sett p\xc3\xa5 som en oppsummering av tids\xc3\xa5nden i Storbritannia p\xc3\xa5 starten av 1980-tallet._NEWLINE_Serien ble vist p\xc3\xa5 NRK i 1985.'